รู้สึกโชคร้าย รู้สึกเศร้าโดยที่ไม่รู้สาเหตุ ทุกอย่างไม่ดีไปหมดเลย อาการแบบนี้ควรแก้ยังไงครับ
สวัสดีค่ะ อาการรู้สึกอยากร้องไห้ รู้สึกว่าเป็นคนโชคร้าย มองอะไรในชีวิตไม่ดีไปหมด เศร้า หดหู่นั้น อาจจะเป็นอาการชั่วคราวในผู้ที่ต้องเผชิญกับปัญหาต่างๆในชีวิต หรือถ้าเป็นเรื้อรังเกิน 2 สัปดาห์ไม่ดีขึ้น ร่วมกับมีความผิดปกติด้านอื่นๆเช่นพฤติกรรมการกินการนอนเปลี่ยนแปลงไป ไม่อยากเข้าสังคม ทำอะไรที่เคยชอบทำก็ไม่สนุก รู้สึกไม่มีความสุข เบื่อหน่ายกิจวัตรประจำวันหรืองานที่ทำอยู่มากๆ อาจจะเข้าข่ายเป็นโรคซึมเศร้า หรือการเปลี่ยนแปลงทางอารมณ์ที่รุนแรงได้ค่ะควรไปพบแพทย์เพื่อประเมินสุขภาพจิตเบื้องต้น หากมีอาการดังกล่าวเป็นต่อเนื่องเกิน 2 สัปดาห์ ไม่มีช่วงที่ดีขึ้น ในระหว่างนี้ควรหากิจกรรมที่ชอบทำเพื่อเบี่ยงเบนความสนใจจากเรื่องเศร้า หาคนที่ไว้ใจได้เพื่อพูดคุยและระบายความทุกข์จากปัญหาที่มี